पिछले कई महीने से पंजाब में चल रहे सत्ता संघर्ष में नवजोत सिंह सिद्धू ने बाजी मारी ली है, उन्हें पंजाब में पार्टी के नए प्रदेश अध्यक्ष की जिम्मेदारी मिली है। पार्टी अध्यक्ष सोनिया गांधी द्वारा उन्हें पंजाब कांग्रेस पार्टी का नया प्रदेश अध्यक्ष नियुक्त किया है।
इसके साथ ही चार कार्यकारी अध्यक्ष को भी नियुक्त किया गया है। संगत सिंह गिलजियां, कुलजीत नागरा, पवन गोयल और सुखविंदर डैनी को कार्यकारी अध्यक्ष बनाया गया है।
सुनील जाखड़ की जगह अब नए प्रदेश अध्यक्ष की कमान अब नवजोत सिंह सिद्धू संभालने वाले है।
पंजाब में अगले साल विधानसभा चुनाव होंगे और इसी को देखते हुए कांग्रेस पार्टी की ओर से नवोजत सिंह सिद्धू को पंजाब कांग्रेस के प्रदेश अध्यक्ष पद बनाने के नाम पर मुहर लगा दी गयी है ।
पिछले कुछ दिनों से ये कयास लगाए जा रहे थे कि पंजाब कांग्रेस की कमान सिद्धू को मिल सकती है।
जानकरी के अनुसार पंजाब के सीएम कैप्टन अमरिंदर सिंह सिद्धू को प्रदेश अध्यक्ष बनाए जाने के फैसले से खुश नहीं हैं। वहीं सीएम अमरिंदर ने रविवार को दिल्ली में कांग्रेस सांसद प्रताप सिंह बाजवा के घर पर कैंप के सांसदों के साथ एक बैठक भी की। कैप्टन कैंप के पंजाब कांग्रेस सांसदों ने मांग की थी कि सिद्धू को प्रदेश में पार्टी की कमान नहीं दी जाए।
वहीं दूसरी तरफ सिद्धू ने रविवार को पटियाला, खन्ना और जालंधर में पार्टी के विधायकों से मुलाकात की जहां उनका बहुत शानदार स्वागत किया गया।
कांग्रेस की ओर से जारी किए गए पार्टी सर्कुलर के अनुसार पंजाब में सुनील जाखड़ को हटाकर नवजोत सिंह सिद्धू को नया प्रदेश अध्यक्ष बनाया गया है।
नवजोत सिंह सिद्धू ने पिछले दिनों दिल्ली में प्रियंका गांधी, सोनिया गांधी और राहुल गांधी से मुलाकात की थी। उसके बाद से ही उन्हें पार्टी का पंजाब अध्यक्ष बनाए जाने की चर्चा शुरू हो गयी थी।